1. pielikums

Ministru kabineta

2018. gada 13. novembra

noteikumiem Nr. 682

**Piemērotā atkritumu statusa izbeigšanas kritēriji no nolietotām riepām iegūtiem gumijas materiāliem**

|  |  |  |
| --- | --- | --- |
| Nr.  p. k. | Piemērotā atkritumu statusa izbeigšanas kritēriji | Paškontroles kritēriji |
| 1. | Kvalitātes prasības gumijas materiāliem, kas iegūti mehāniskas pārstrādes rezultātā no lietotām gumijas riepām: | Gumijas materiālu kvalitāti novērtē:   * vizuāli; * pēc fizikālā un ķīmiskā raksturojuma, kas iegūts laboratorijas testos, tai skaitā tādos, kas ietverti otrreizējo izejvielu pircēju tehniskajās specifikācijās. Pēc otrreizējo izejvielu pircēja pieprasījuma tiek veikti arī citi laboratorijas testi saskaņā ar otrreizējo izejvielu pircēja papildu specifikācijām.   Katram otrreizējo izejvielu veidam, kas iegūts no nolietotām riepām, tiek veikta reprezentatīvu paraugu analīze.  Reprezentatīvus paraugus iegūst saskaņā ar kvalitātes pārvaldības sistēmā iekļauto paraugu ņemšanas procedūru, kura tiek detalizēti aprakstīta (piemēram, izmantotā paraugu ņemšanas metodika, biežums, lielums, paraugu tipoloģija un skaits, statistiskā apstrāde).  Fizikālos un ķīmiskos rādītājus nosaka laboratorijā.  Šā pielikuma 1. punktā minētie otrreizējo izejvielu atbilstības kritēriji ir ietverti un aprakstīti ieviestajā kvalitātes pārvaldības sistēmā |
| 1.1. | tiem nav bīstamu īpašību, kas minētas Komisijas 2014. gada 18. decembra Regulā (ES) Nr. 1357/2014, ar ko aizstāj III pielikumu Eiropas Parlamenta un Padomes Direktīvai 2008/98/EK par atkritumiem un par dažu direktīvu atcelšanu, un tie nepārsniedz koncentrācijas robežvērtības, kas noteiktas **Eiropas Parlamenta un Padomes 2004. gada 29. aprīļa Regulas (EK) Nr. 850/2004 par noturīgiem organiskajiem piesārņotājiem, ar ko groza Direktīvu 79/117/EEK,** IV pielikumā |
| 1.2. | tie atbilst ierobežojumiem, kas paredzēti E**iropas Parlamenta un Padomes 2006. gada 18. decembra Regulas (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK,** XVII pielikuma 50. punktā |
| 1.3. | tie nesatur pamanāmus eļļas un smērvielu daudzumus |
| 1.4. | atdalīšana un kvantitatīvā noteikšana veikta saskaņā ar tipoloģiju/lielumu |
| 2. | Prasības atkritumiem, kurus pārstrādājot tiks iegūtas otrreizējās izejvielas: | Gumijas materiālu kvalitāti novērtē vizuāli.  Saņemto un pārstrādāto nolietoto riepu daudzuma uzskaiti veic atbilstoši normatīvajiem aktiem par oficiālajām vides statistikas veidlapām |
| 2.1. | atļauts izmantot tikai nolietotas riepas atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus |
| 2.2. | aizliegts izmantot nolietotas riepas, kas ir piesārņotas ar bīstamām vielām vai bīstamajiem atkritumiem |
| 3. | Nolietotu riepu pārstrādi veic: | Riepu attīrīšanu veic mehāniski vai manuāli |
| 3.1. | riepas iepriekš attīrot no liekiem piemaisījumiem (piemēram, akmeņiem, metāla gabaliem, dažādiem atkritumiem) |
| 3.2. | izmantojot metodes un procesus, kuri nerada nelabvēlīgu ietekmi uz vidi |
| 3.3. | ievērojot atkritumu apsaimniekošanu un apriti regulējošos normatīvos aktus |

Vides aizsardzības un

reģionālās attīstības ministrs Kaspars Gerhards